Нобэ
ЦIыхубзхэр мамырыгъэм щIэбэныным и дунейпсо махуэщ
Урысей Федерацэм и таможенникым и махуэщ. t1653 гъэм Урысейм таможеннэ IэнатIэ къыщызэрагъэпэщащ, абы и устави къащтащ. 1991 гъэм жэпуэгъуэм и 25-м РСФСР и Президент Ельцин Борис Iэ щIидзащ Къэрал таможеннэ комитет къызэгъэпэщыным теухуа унафэм.
1936 гъэм Мейкъуапэ къыщызэIуахащ Адыгэ АО-м и Урыс драмэ театрыр. Иджыпсту ар Адыгэ Республикэм Пушкин А. С. и цIэр зезыхьэ и Урыс къэрал драмэ театрырщ.
1941 гъэм къызэрагъэпэщащ зыхъумэжыныгъэмкIэ Налшык комитетыр.
1941 гъэм нэмыцэдзэхэм Харьков къалэр яубыдащ. Ар биидзэхэм илъэсрэ мазибгъукIэ яIыгъащ.
1977 гъэм «СССР-м и цIыхубэ дохутыр» цIэ лъапIэр ягъэуващ.
1990 гъэм Къэзахъстаным и къэрал суверенитетым теухуа декларацэр къащтащ. Абы къыщыгъэлъэгъуащ зи бжыгъэкIэ адрей лъэпкъхэм куэдкIэ ебэкI къэзахъ лъэпкъым а къэралым бжьыпэр сыт и лъэныкъуэкIи щиIыгъын зэрыхуейр.
1990 гъэм япэу ягъэлъэгъуащ иджыпсту цIэрыIуэ дыдэ хъуа «Поле чудес» теленэтыныр.
1990 гъэм СССР-м къыщащтащ зыхуей диныр къыхихыну цIыхур хуит зыщI законыр.
2001 гъэм УФ-м и Президент Путин Владимир Iэ щIидзащ УФ-м ЩIым теухуа и кодексым.
Австрием щыщ композитор, скрипач, дирижёр Штраус Иоганн-къуэр къызэралъхурэ илъэси 191-рэ ирокъу.
Адыгэ тхакIуэ Елмэс Хьэжбий къызэралъхурэ илъэси 105-рэ ирокъу.
Социалист Лэжьыгъэм и ЛIыхъужь Бгъэжьнокъуэ Хьэчим къызэралъхурэ илъэси 101-рэ ирокъу.
Урысей оперэ уэрэджыIакIуэ цIэрыIуэ, СССР-м и цIыхубэ артисткэ Вишнев-ская Галинэ къызэралъхурэ илъэс 90 ирокъу.
Журналист, УФ-ми КъБР-ми щэнхабзэмкIэ щIыхь зиIэ я лэжьакIуэ, «Адыгэ псалъэ» газетым и редактор нэхъыщхьэм и къуэ-дзэу илъэс куэдкIэ щыта Мырзэкъан Суфян къызэралъхурэ илъэс 88-рэ ирокъу.
Сирием щыщ къэрал, жылагъуэ лэжьакIуэ, СХьР-м и парламентым и депутату, Адыгэ фIыщIэ хасэм и тхьэмадэу илъэс куэдкIэ лэжьа Абазэ Шэраф и ныбжьыр илъэс 76-рэ ирокъу.
Урысей политик, УФ-м и Президентым и Iуэхухэр зэкIэлъызыгъакIуэ IуэхущIапIэм и унафэщIу щы- та Бородин Павел и ныбжьыр илъэс 70 ирокъу.
Урысей фигурист, УФ-м спортымкIэ щIыхь зиIэ и мастер, Урысейм, Европэм, дунейм я чемпионатхэм мызэ-мытIэу щытекIуа, Солт-Лейк-Сити (США) 2002 гъэм щекIуэкIа Олимп джэгухэм чемпион щыхъуа Сихарулидзе Антон и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. Хуабэр махуэм градуси 2 — 3, жэщым 1 градус щыхъунущ.
